CELEX: 32007R1452
Language: el
Date: 2007-12-07 00:00:00
Title: Κανονισμός (ΕΚ) αριθ. 1452/2007 της Επιτροπής, της 7ης Δεκεμβρίου 2007 , για την κατάταξη εμπορευμάτων στη συνδυασμένη ονοματολογία

11.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 325/66
            
         
      ΚΑΝΟΝΙΣΜΌΣ (ΕΚ) αριθ. 1452/2007 ΤΗΣ ΕΠΙΤΡΟΠΉΣ
   
   της 7ης Δεκεμβρίου 2007
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Δεκεμβρίου 2007.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1352/2007 της Επιτροπής (EE L 303 της 21.11.2007, σ. 3).
   
      (2)  EE L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 (EE L 363 της 20.12.2006, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Περιστρεφόμενος δακτύλιος, που αποτελείται από δύο ομόκεντρους δακτυλίους από σφυρήλατο χάλυβα, ο ένας εκ των οποίων διαθέτει εσωτερική οδόντωση.
                              Οι δακτύλιοι έχουν τη δυνατότητα περιστροφής όταν διαχωρίζονται από σειρές ένσφαιρων τριβέων (ρουλεμάν) από χάλυβα.
                              Ο οδοντωτός δακτύλιος από χάλυβα προσδίδει τη μετάδοση της ροπής περιστροφής.
                              Το εν λόγω προϊόν προορίζεται να ενσωματωθεί σε εκσκαφέα.
                           
                        
               
                  8483 90 89
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 2 στοιχείο α) του τμήματος XVI, καθώς και από το κείμενο των κωδικών ΣΟ 8483, 8483 90 και 8483 90 89.
                  Επειδή ο περιστρεφόμενος δακτύλιος, λαμβανομένης υπόψη της λειτουργίας του, ανήκει σε είδη που περιλαμβάνονται σε μία κλάση του κεφαλαίου 84, η κατάταξη στην κλάση 8431 ως μέρος εκσκαφέα αποκλείεται.
                  Το είδος δεν μπορεί να θεωρηθεί ως «οδοντωτός τροχός και τροχός τριβής» της διάκρισης 8483 40 επειδή αποτελείται από έναν μόνο οδοντωτό δακτύλιο.
                  Η περιστροφική κίνηση, που προσδίδεται από τους οδόντες, καθορίζει τη λειτουργία του προϊόντος και, συνεπώς, ο περιστρεφόμενος δακτύλιος κατατάσσεται ως στοιχείο μετάδοσης της κίνησης το οποίο παρουσιάζεται χωριστά στη διάκριση 8483 90 89.
               
            
                  
                              2.
                           
                           
                              Όχημα με τρεις τροχούς, αποκαλούμενο «τράικ» (trike), με παλινδρομικό εμβολοφόρο κινητήρα με ανάφλεξη με ηλεκτρικούς σπινθήρες, με κυλινδρισμό 1 584 cm3.
                              Το όχημα δεν διαθέτει αμάξωμα και προορίζεται να μεταφέρει δύο πρόσωπα.
                              Είναι εξοπλισμένο με τιμόνι τύπου ποδηλάτου καθώς και με μηχανισμό διεύθυνσης τύπου μοτοσικλέτας.
                              Το όχημα είναι επίσης εξοπλισμένο με κιβώτιο ταχυτήτων που διαθέτει τέσσερις μπροστινές ταχύτητες, μία όπισθεν ταχύτητα και διαφορικό.
                           
                        
               
                  8703 23 19
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8703, 8703 23 και 8703 23 19.
                  Αν και το όχημα διευθύνεται με τιμόνι τύπου ποδηλάτου και διαθέτει την εμφάνιση μοτοσικλέτας, δεν μπορεί να θεωρηθεί μοτοσικλέτα της κλάσης 8711, λόγω της ύπαρξης της όπισθεν ταχύτητας καθώς και του διαφορικού.
                  Συνεπώς, το προϊόν κατατάσσεται ως αυτοκίνητο όχημα απλούστερης κατασκευής, που είναι σχεδιασμένο για την μεταφορά προσώπων, της κλάσης 8703 (βλ. τις επεξηγηματικές σημειώσεις του ΕΣ για την κλάση 8703, δεύτερη παράγραφος).